##

**ЎЗБЕКИСТОН ФУТБОЛ АССОЦИАЦИЯСИНИНГ**

**ВОСИТАЧИЛАР БИЛАН ИШЛАШ БЎЙИЧА РЕГЛАМЕНТИ**

**Тошкент – 2021**

**МУНДАРИЖА**

[**КИРИШ** 3](#_Toc86497284)

[**I.** **АСОСИЙ ҚОИДАЛАР** 4](#_Toc86497285)

[**II.** **ВОСИТАЧИЛАРНИ ЛИЦЕНЗИЯЛАШ** 5](#_Toc86497286)

[**III.** **ВОСИТАЧИЛИК ХИЗМАТЛАРИ УЧУН ШАРТНОМА** 7](#_Toc86497287)

[**IV.** **ШАРТНОМАНИНГ МОЛИЯВИЙ ШАРТЛАРИ** 9](#_Toc86497288)

[**V.** **ҚЎМИТА ФАОЛИЯТИ** 10](#_Toc86497289)

[**VI.** **МАНФААТЛАР ТЎҚНАШУВИ**  12](#_Toc86497290)

[**VII.** **РЕГЛАМЕНТНИНГ БУЗИЛИШИ** 13](#_Toc86497291)

[**VIII.** **ЯКУНИЙ ҚОИДАЛАР** 13](#_Toc86497292)

# **К И Р И Ш**

 Ўзбекистон Футбол Ассоциациясининг воситачилар билан ишлаш бўйича мазкур Регламенти (кейинги матнларда–Регламент) ФИФА нинг 2015 йил 01 апрелдан жорий қилинган воситачилар билан ишлаш бўйича Регламенти талабларига мувофиқ ишлаб чиқилган.

 Воситачилар билан ишлаш бўйича мазкур Регламент ва ФИФА Регламенти ўртасида қарама-қаршиликлар юзага келган тақдирда, мазкур Регламент устун бўлади.

 Мазкур Регламент унинг барча Қатнашчиларига, айнан футбол воситачиларига, футбол клубларига ва уларнинг расмий шахсларига, футболчиларга, мураббийларга ва воситачилик фаолиятига жалб қилинган бошқа шахсларга жорий қилинади.

 Асосий таърифлар мазкур Регламентга киритилган 1-сонли иловада келтирилган.

Жисмоний шахсларга тегишли атамалар ва меъёрлар эркак жинсига каби, аёл жинсига ҳам

 қўлланилади, агарда бошқа ҳолатлар мазкур Регламентда белгиланмаган бўлса.

Битта шахсга тааллуқли ҳар қандай атама (меъёр) кўпчиликка ҳам тааллуқлидир ва аксинча.

 Мазкур Регламент 2021 йил \_\_\_\_\_\_\_\_ кучга киради ва воситачилик фаолиятини тартибга солиш билан боғлиқ аввалги барча регламентлар ва меъёрлар мазкур Регламент жорий қилинган пайтдан ўзининг юридик кучини йўқотади.

 Аввалги қатъий белгиланган меъёрлардан мазкур Регламент талабларига ўтиш шартлари VIII-бўлимда кўрсатилган.

# **I. АСОСИЙ ҚОИДАЛАР**

1. Клублар ва футболчилар қуйидаги ҳолатларда воситачилар хизматларидан фойдаланиш ҳуқуқига эга:

 а) футболчи ёки мураббий ва клуб ўртасида меҳнат шартномаси тузилганида, ўзгартирилганида ва тугатилганида;

 б) иккита клуб ўртасида трансфер келишуви тузилганида.

 2. Воситачилик фаолиятини жисмоний шахс каби юридик шахс ҳам амалга ошириши мумкин. Юридик шахс воситачилик фаолиятини амалга ошириши учун унинг штатида ҳеч бўлмаса, мазкур Регламентнинг лицензиялаш бўйича барча талабларини бажарган 1(битта) Воситачи бўлиши шарт. Ушбу ҳолатда, юридик шахс номидан бутун воситачилик фаолияти рўйхатга олинган, амалдаги лицензияга эга Воситачи/Воситачилар томонидан амалга оширилиши керак.

 3. Футболчи ва /ёки Клуб воситачилик хизматини жалб қилмай битим тузиш ҳуқуқига эга. Бунда Футболчи, воситачилик хизматлари учун амалдаги Шартнома мавжуд бўлса, Воситачи иштирокисиз ҳар қандай битимларга киришиш ҳуқуқига эга эмас.

 4. Футболчи ва /ёки Клуб воситачилик хизматларидан Воситачи билан тузилган, лицензияга эга ва мазкур Регламент томонидан белгиланган тартибда рўйхатдан ўтган шартнома асосан фойдаланишлари мумкин. Бунда, Футболчи ва /ёки Клуб воситачилик шартномаси тузилгунига қалар, Воситачидан воситачилик фаолиятини амалга ошириш учун берилган ҳақиқий лицензияни талаб қилишлари шарт.

 5. 16 ёшга тўлмаган Футболчи билан воситачилик хизматлари учун шартнома тузиш мумкин эмас.

 6. Воситачини жалб қилган ҳолда тузилган ҳар бир меҳнат шартномаси ва /ёки трансфер келишувида қуйидагилар кўрсатилиши керак: Воситачининг Ф.И.Ш., рўйхатга олинган рақам, боғланиш (контакт) маълумотлари ва Воситачи имзоси. Агарда, Воситачи меҳнат шартномаси ва/ёки трансфер келишувини тузишга жалб қилинмаган бўлса, ушбу факт мазкур ҳужжатда кўрсатилган бўлиши керак.

 7. Воситачи ўз мажбуриятларини бажараётганда, Мазкур Регламент томонидан белгиланган барча талабларга риоя қилган ҳолда, Мижозининг энг яхши манфаатлаарини кўзлаб ҳаракат қилиши лозим.

#  8. Воситачи ўз мижозини меҳнат шартномаси ва/ёки трансфер шартномаси билан боғлиқ тушаётган ҳар қандай таклифлар ҳақида таклифлар тушган пайтдан бошлаб, 24 соат ичида ёзма равишда хабардор қилиши шарт. Ёзма хабарнома фақат электрон почта ёки СМС-хабар орқали юборилишии мумкин (WhatsApp, Telegram ва ҳ.к. мессенджерлари бундан мустасно).

 9. Воситачилик муносабатларида иштирок этувчи барча иштирокчиларнинг фаолиятини, шунингдек футболда воситачилик билан боғлиқ бошқа функцияларни назорат қилиш Ўзбекистон Футбол Ассоциациясининг воситачилар билан ишлаш бўйича қўмитаси (кейинги матнларда - Қўмита) томонидан амалга оширилади.

 10. Ўзбекистон Футбол Ассоциацияси ва Профессионал футбол лигаси ҳомийлигида ўтказиладиган мусобақаларда маълум бир клуб учун эълон қилинган ҳар қандай футболчи ушбу Регламент меъёрлари билан танишиш тўғрисидаги ҳужжатга имзо **чекишга мажбур** шарт, ушбу ҳужжат нусхаси клуб томонидан Қўмитага **юборилиш шарт**.

 Ушбу Регламентнинг амал қилиши мураббийлар ва уларнинг воситачилар билан футболчиларга аналог муносабатларига **татбиқ** этилади, агарда ушбу Регламентда бошқа тартиб белгиланмаган бўлса.

# **II. ВОСИТАЧИЛАРНИ ЛИЦЕНЗИЯЛАШ**

1. Воситачилик фаолияти лицензияланиши керак. Воситачилик хизматларини

лицензиясиз амалга оширишга йўл қўйилмайди.

1. Ҳеч бир шахс, шу жумладан ота-оналар/васийлар ва учинчи шахслар ушбу Регламентнинг барча талабларига риоя қилмай, воситачилик фаолияти билан шуғулланиш ҳуқуқига эга эмас.
2. Воситачилик фаолияти учун лицензия Қўмита томонидан берилади. Хорижий миллий ассоциация томонидан воситачилик фаолияти билан шуғулланиш учун берилган лицензияга эга хорижий Воситачилар бундан мустасно. Бундай ҳолатда, хорижий Воситачи лицензиясини Қўмитага тақдим этиши шарт, агарда ушбу лицензиянинг ҳақиқийлиги тўғрисида шубҳа туғилса, Қўмита бу тўғрисида тегишли хорижий ассоциацияга мурожаат қилиш ҳуқуқига эга.
3. **Воситачилик фаолиятига лицензия олиш учун номзодлар босқичма-босқич қуйидаги талабларни бажаришлари шарт:**

Биринчи босқич. Шахсан ёки Қўмитанинг расмий электрон почта манзили intermediary@ufa.uz орқали Қўмитага қуйидаги ҳужжатларни тақдим тақдим этиш:

– паспорт нусхаси;

- олий маълумот ҳақидаги диплом нусхаси;

- 2-Иловага мувофиқ, лицензиялаш тўғрисидаги аризанинг асл нусхаси;

- 3-Иловага ёки 4-Иловага мувофиқ, Воситачи Декларациясининг асл нусхаси.

Тақдим этилган ҳужжатларни ўрганиш натижаларига кўра, **Қўмита** 5 (беш) иш куни мобайнида номзодни кейинги босқичга ўтганлиги ёки ўтмаганлиги ҳақида хабардор қилади.

Иккинчи босқич. Имтиҳонларга кириш учун Ўзбекистон Футбол Ассоциациясининг ҳисоб рақамига 1 000 000 (бир миллион) сўм ҳисобида лицензия бадалини тўлаш ва тўловни тасдиқловчи ҳужжатни Қўмитага тақдим этиш. Ушбу лицензия йиғими ҳеч қандай шароитда қайтарилмайди.

Учинчи босқич. Имтихон топшириш. Имтихонлар қўмитада Ўзбекистон футбол Ассоциацияси расмий сайтида эълон қилинган шартлар, талаблар ва тартиб-қоидаларга мувофиқ ўтказилади. Имтихон натижаларига кўра, Қўмита 10 (ўн) иш куни мобайнида имтихон натижалари тўғрисида номзодга хабар беради **ва номзод** имтихондан муваффақиятли ўтган тақдирда, унга воситачилик фаолиятини амалга ошириш учун лицензия беради.

 5. Лицензия берилган пайтдан бошлаб, Воситачи Ўзбекистон Республикаси ҳудудида тегишли фаолиятни амалга ошириш ҳуқуқига эга. Лицензия берилган вақтдан бошлаб 10 (ўн) календар кун мобайнида Воситачи Ўзбекистон Футбол Ассоциацияси ҳисоб рақамига 5.000.000 (беш миллион) сўм миқдорида йиллик аъзолик бадалини тўлаш мажбуриятини олади. **Хорижий** миллий уюшма томонидан берилган лицензияга эга хорижий шахслар томонидан тўланадиган йиллик аъзолик бадали 1000 (бир минг) АҚШ долларини ташкил этади. Йиллик аъзолик бадалининг навбатдаги тўловлари ўтган йил амалга оширилган тўлов санасидан кечиктирмай амалга оширилади.

 6. Лицензиянинг амал қилиш муддати Воситачига лицензия бериш тўғрисида қарор қабул қилинган (лицензияда кўрсатилган) кундан бошланади ва 4 (тўрт) йил амал қилади. Ҳар қандай ҳолатларда, лицензиянинг амал қилиш муддати тугаганидан сўнг, тегишли шахс лицензиянинг амал қилиши бўйича янги муддат белгиланиши ва янгидан воситачилик мақомини олиш учун лицензиялаш тартиб-таомилидан қайта ўтиши керак.

 **7. Қўмита қуйидаги ҳолларда Воситачини воситачилик лицензиясидан маҳрум қилиш ҳуқуқига эга:**

1. Агар воситачи ҳужжатларни мазкур Регламентда кўрсатилган, 15 (ўн беш) календарь кундан кечикиб, Қўмитага тақдим этган бўлса (Қўмита **томонидан** сўралган ёки тақдим этиш мажбурияти бевосита ушбу Низомда назарда тутилган бўлса);

b. Воситачи-жисмоний шахс ёки **Воситачи**-юридик шахснинг ваколатли вакилига нисбатан футбол билан боғлиқ фаолиятни амалга оширишни **тақиқлаш** шаклида спорт санкцияси қўлланилган бўлса (ФИФА, АФК, Ўзбекистон футбол Ассоциацияси ёки бошқа миллий футбол ассоциацияси юрисдикция органининг қарорига мувофиқ).;

c. Воситачига нисбатан Мазкур Регламентнинг 7 бўлими, 2 –моддасига биноан жарима санкциялари қўлланилган пайтдан бошлаб, 1 (бир) йил ичида Регламент талаблари Воситачи томонидан бир неча марта бузилса;

 d. мазкур Регламент талаблари бир марта қўпол равишда бузилса, айнан:

 i. ҳужжатлар қалбакилаштирилса ва/ёки сохталаштирилса;

 ii. футбол ўйинларининг спорт натижаларига бевосита ёки билвосита таъсир

 кўрсатилса;

 iii. футбол мусобақаларини ўтказиш билан боғлиқ **лоторея**, букмекер

 конторалари ва тотализаторлар фаолиятида бевосита ёки билвосита қатнашилса;

е. Воситачи-жисмоний шахс ёки тегишли Воситачи-юридик шахснинг ваколатли вакили жиноий жавобгарликка тортилган бўлса;

1. йиллик аъзолик бадали ўз вақтида тўланмаган бўлса.

 8. Мазкур Регламентга мувофиқ, лицензиядан маҳрум бўлган Воситачига лицензия бекор қилинганлиги тўғрисида огоҳлантирилган кундан бошлаб, кейинги 24 (йигирма тўрт) ой мобайнида янги лицензия олишига йўл қўйилмайди.

 9. Воситачи воситачилик фаолиятини ихтиёрий равишда тўхтатиш, ўз фаолиятини Воситачи сифатида тугатиш учун ариза ёзиб, лицензиясини Қўмитага топшириш ҳуқуқига эга.

# **III.ВOСИТАЧИЛИК ХИЗМАТЛАРИ УЧУН ШАРТНOМА**

1. Воситачи томонидан Футболчи ёки Клуб билан шартнома тузмасдан воситачилик хизматларини кўрсатишга йўл қўйилмайди. Бунда, Футболчи ёки Клуб билан тузилган шартнома Воситачи томонидан 10 (ўн) календар кун мобайнида Қўмитага тақдим этилиши шарт. Шартномага киритилган ҳар қандай ўзгартириш**лар**, қўшимчалар **ва** **шартномани бекор қилиниши** Қўмита томонидан рўйхатга олиниши **шарт**. Шартнома ва бошқа ҳужжатларнинг сканер шаклидаги нусхалари электрон шаклда Қўмитанинг intermediary@ufa.uz расмий электрон почтасига тақдим этилиши мумкин. Шартнома

(қўшимча келишувлар ва шартномани бекор қилиш) Қўмитада рўйхатдан ўтган пайтдан бошлаб, қонуний кучга эга бўлади.

2. Футболчи Воситачи билан тузилган шартнома имзоланган куни ўзи рўйхатдан ўтган Клубга ёзма шаклда ёки электрон почта орқали хабарнома юбориши ва ушбу хабарномада Воситачининг номи ва унинг Лицензия рақами кўрсатилган бўлиши шарт.

1. Воситачилик хизматларини кўрсатиш учун шартноманинг намунавий шакли мазкур Регламентнинг 5-иловасида келтирилган ва унда воситачилик хизматларини кўрсатиш бўйича ҳар қандай шартномага киритилиши керак бўлган барча минимал шартлар ва талаблар кўрсатилган. Томонлар Шартноманинг намунавий шаклида кўрсатилган мажбурий минимал талабларга ва Ўзбекистон Республикаси қонунчилиги талабларига риоя қилган ҳолда, шартномага бошқа шартлар киритиш ҳуқуқига эга.
2. Воситачилик хизматлари учун шартнома 3 (уч) та асл нусхада тузилади ва имзоланганидан сўнг, ҳар бир томонга бир нусха ва Қўмитага бир нусха тақдим этилади.

 5. Шартнома бўйича хизмат кўрсатиш муддати 2 (икки) йилдан ошмаслиги керак. Шартномани автоматик равишда узайтиришга йўл қўйилмайди. Шартноманинг амал қилиш муддати тугагандан сўнг, томонлар янги шартнома тузишга ҳақли.

 6. Футболчининг Клуб билан тузилган меҳнат шартномаси Воситачи иштирокида имзоланган тақдирда, ушбу меҳнат шартномасида уни тузишда Воситачи (зарур ҳолларда **воситачи**-юридик шахснинг ваколатли вакили) қатнашганлиги тўғрисида белги бўлиши керак.

 7. 16 ёшли, вояга етмаган Футболчилар билан шартнома тузиш қатъиян тақиқланади. Шунингдек ушбу таъқиқ, келажакда ҳуқуқий муносабатларга кириш учун тузиладиган оғзаки битимлар, шартномалар ёки дастлабки келишувларга ҳам тааллуқли.

 8. 16 ёшдан 18 ёшгача бўлган кичик Футболчилар билан шартнома тузиш фақат ота-оналардан бирининг ёки васийнинг ёзма розилиги билан амалга оширилади.

 9. Агарда Футболчида бошқа бир Воситачи билан тузилган амалдаги эксклюзив

шартнома бўлса, Воситачи ушбу Футболчи билан ҳуқуқий муносабатларга киришиш ҳуқуқига эга эмас.

 10. Агарда Футболчи бошқа бир Воситачи билан тузилган амалдаги шартномага эга бўлса, Футболчи бошқа Воситачи билан ҳуқуқий муносабатларга киришиш ҳуқуқига эга эмас.

 11. Ушбу Бўлимнинг 9 ва 10-моддаларида кўрсатилган ҳуқуқий муносабатларга киришиш деганда, email, телефон қўнғироқлари, SMS, ижтимоий тармоқлар ва ҳар қандай мессенжерлар (Whatsapp, Telegram ва ҳ.к.). каби электрон хабарлар орқали ҳар қандай алоқалар (коммуникациялар) назарда тутилади. Ушбу қоида, шунингдек, Футболчи билан бевосита ёки билвосита ёки учинчи шахслар ( футболчининг оила аъзолари, дўстлари, мураббийи ва бошқа ҳар қандай шахслар) орқали алоқаларни ҳам ўз ичига олади.

# **IV.ШАРТНОМАНИНГ МОЛИЯВИЙ ШАРТЛАРИ**

 1. Воситачилик хизматлари учун Шартнома беғараз ёки ҳақлик бўлиши мумкин ва бу Шартномада албатта кўрсатилиши керак.

2. 18 ёшга тўлмаган Футболчилар билан ҳақ эвазига шартномалар тузиш ва ҳар қанақа шаклда қандайдир тўловларни талаб қилиш тақиқланади.

3. Ҳақ эвазига воситачилик хизматларини кўрсатиш бўйича шартномада Воситачига тўловларни нақд ҳақсиз ёки ҳақ маблағларини (PAYME, Click, VISA ва бошқа тўлов тизимлари) орқали пластик картага ўтказиш йўли билан амалга ошириш кўрсатилган бўлиши керак. Воситачилик хизматлари учун нақд ҳақ тўлаш тақиқланади.

4. Воситачи кўрсатилган воситачилик хизмати учун ҳақни бир вақтнинг ўзида иккала томондан, яъни Футболчидан ва Футболчи билан меҳнат шартномаси тузадиган ёки трансфер келишуви асосида ўтадиган Клубдан олиш ҳуқуқига эга эмас.

5. Воситачи фақат шартнома тузган томондан ҳақ олиш ҳуқуқига эга. Футболчи Воситачига тўланадиган ҳақни ўзига тегишли иш ҳақидан тўлаш учун Клубга кўрсатма бериши ҳолатлари бундан мустасно.

 6. Футболчи ёки Клуб томонидан Воситачига тўланадиган ҳақнинг умумий миқдори томонларнинг келишувига кўра, қуйидагиларни ҳисобга олган ҳолда белгиланади:

1. Футболчи билан тузилган шартнома бўйича Воситачига тўланадиган ҳақ миқдори ушбу Футболчининг Клуб билан тузилган меҳнат шартномасининг бутун амал қилиш муддатида мобайнидаги мукофот тўловлари ва бошқа ҳар қандай рағбатлантириш тўловларини ўз ичига олган “ялпи” даромад фоизлари асосида ҳисобланади. Футболчининг ушбу "ялпи" даромадига унга берилган автомобил, турар жой, саёҳат, озиқ-овқат, уй-жой ижараси, таълим ва ҳоказолар учун нақд пулсиз шаклида ҳар қандай имтиёзлар учун тўловлар кирмайди;
2. Клуб билан тузилган шартнома бўйича Воситачига тўланадиган ҳақ миқдори шартнома тарафлари томонидан белгиланади.

 7. Воситачилар томонидан кўрсатилган хизматлар учун уларга тўланадиган ҳақни Футболчи “ялпи” даромадининг ёки трансфер суммасининг 3 фоизидан кўп бўлмаган ҳисобда белгилаш тавсия этилади.

 8. Зарур бўлган ҳолатда, Қўмита Воситачидан муайян даврдаги фаолият учун молиявий ҳисобот талаб қилиш ҳуқуқига эга. Воситачи ўз зиммасига ҳисобот талаб қилинган кундан бошлаб, 15 (ўн беш) календар кун ичида Қўмитага ҳисобот тақдим этиш мажбуриятини олади.

# **V.ҚЎМИТА ФАОЛИЯТИ**

 1.Қўмита воситачилик фаолиятини тартибга солиш соҳасида барча зарур юридик ҳаракатларни амалга ошириш ҳуқуқига эга, Ўзбекистон футбол Ассоциациясининг доимий ҳаракатдаги Қўмитаси ҳисобланади.

2.**Қўмитанинг мутлақ ваколатларига қуйидагилар киради:**

 а. воситачилик фаолияти жараёнида юзага келадиган ҳар қандай низоларни ҳал қилиш;

 b.воситачиларни рўйхатга олиш ва уларнинг рестрини юритиш. Қўмита Ўзбекистон футбол Ассоциациясининг [www.ufa.uz](http://www.ufa.uz) расмий сайтида барча воситачилар тўғрисида (Лицензиянинг амал қилиш муддатини кўрсатган ҳолда), шунингдек Футболчилар, Мураббийлар ва Воситачилар ўртасида тузилган шартномалар тўғрисида маълумотлар эълон қилади;

 с. воситачилик хизматлари учун шартномаларни рўйхатдан ўтказиш ва реестрини юритиш;

 d. ҳужжатларни қабул қилиш, имтиҳон ҳужжатларини тайёрлаш, имтихонларни ўтказиш ва номзодларни баҳолаш;

 е.Воситачиларга лицензиялар бериш;

 f.Воситачини лицензиядан маҳрум қилиш;

 g.Воситачилар, Футболчилар ва Клубларга нисбатан интизомий жазо ва жарима санкцияларини қўллаш. Воситачилар, Футболчилар ва (ёки) Клублар томонидан мазкур Регламент талабларини ҳар қандай бузиш ҳолатларида **қўлланган** санкциялар

тўғрисида ахборот Қўмита томонидан Ўзбекистон футбол Ассоциациясининг [www.ufa.uz](http://www.ufa.uz) расмий сайтида эълон қилиниши шарт;

h. мазкур Регламент талаблари бузилганлиги аниқланса ёки бу бўйича шубҳа туғилса, дарҳол муҳокама қилиш ишларини юритиш;

 i воситачилик фаолияти устидан назорат юритиш ва воситачилик фаолияти билан ноқонуний равишда шуғулланаётган шахсларни жавобгарликка тортиш;

j.ноқонуний воситачилик фаолиятига киришиш ва қатнашиш оқибатларини расмий веб-сайтлар, ижтимоий тармоқлар, оммавий ахборот воситалари ва ўтказилаётган футбол ўйинларида кенг ёритиш ҳамда Футболчилар, Клублар ва Воситачиларни огоҳлантириш.

 3.Қўмита тегишли сўров олинган кундан бошлаб 5 (беш) иш куни ичида

қуйидагиларни тақдим этиши шарт:

 а.Футболчини рўйхатга олган **Клубнинг** ёзма сўровномасига кўра, Воситачи билан тузилган шартнома Футболчида мавжудлиги ёки йўқлиги тўғрисида маълумотлар;

 b. **Клубнинг** ёзма сўровномасига кўра, Воситачи билан тузилган шартнома Клубда мавжудлиги ёки йўқлиги тўғрисида маълумотлар;

с.Футболчининг ёзма сўровномасига кўра, Воситачи билан тузилган шартнома ушбу Футболчида мавжудлиги ёки йўқлиги тўғрисида маълумотлар;

d. Воситачининг ёзма сўровномасига кўра, Клуб ёки Футболчи билан тузилган шартнома ушбу Воситачида мавжудлиги ёки йўқлиги тўғрисида маълумот.

 4. Агарда Қўмита воситачилар томонидан **келишилган** учрашувларни ташкил қилишга уриниш ва (ёки) ташкил этиш белгиларини аниқласа, Ўзбекистон Республикаси қонун ҳужжатларига ва Ўзбекистон футбол Ассоциациясининг регламент ҳужжатларига мувофиқ, тегишли воситачиларга нисбатан жавобгарлик (санкциялар) қўллаш масаласини ҳал қилиш мақсадида, ушбу ҳолатга **оид** ҳужжатлар Қўмита томонидан ваколатли давлат органларига ва Ўзбекистон футбол Ассоциацияси органларига топширилади.

# **VI.МАНФААТЛАР ТЎҚНАШУВИ**

1. Воситачи билан шартнома тузишдан ёки Воситачини бошқача жалб қилишдан олдин Футболчилар ва /ёки Клублар манфаатлар **тўқнашуви мавжуд эмаслиги** ва келиб чиқмаслиги **юзасидан оқилона ҳаракат қилишлари** Футболчилар ва /ёки Клублар

ишонтирилгани каби Воситачиларни ҳам ишонтириш учун бор ақл-идрокларини ишга солишлари керак.

1. Икки томонлама вакиллик қилиш (яъни, Футболчи ва Клуб ёхуд Клублар трансфер шартномасини тузишда битта шартнома бўйича айнан битта Воситачининг хизматларидан фойдаланишлари **тақиқланади**, агарда бошқа ҳолатлар Ўзбекистон Республикаси қонун ҳужжатларида ёки **ФИФАнинг** воситачилар билан ишлаш Регламентида назарда тутилмаган бўлса. Бунда, бундай истисно учун шартномадаги барча томонларнинг ёзма розилиги мажбурий шарт бўлиб ҳисобланади.
2. Томонлар мазкур Регламентга мувофиқ, барча ҳужжатларни илова қилган ҳолда ва воситачилик хизматлари учун ҳақ тўлайдиган томонни кўрсатган ҳолда, Қўмитани зудлик билан хабардор қилиш мажбуриятини оладилар.

 4.Клубнинг амалдаги Футболчиси, Мураббийи, мансабдор шахслари ва бошқарув ходимлари, шунингдек ПФЛ (профессионал футбол лигаси) ёки Ўзбекистон футбол Ассоциациясининг мансабдор шахси ва ҳар қандай ходимлари воситачилик фаолияти билан мустақил равишда ҳамда учинчи шахслар орқали шуғулланиш ҳуқуқига эга эмаслар.

 5. Воситачи ўзи учун ҳар қандай имтиёз олиш эвазига Клубга, Клубнинг расмий шахсига, бошқарув ходимларига ёки Футболчига бирон-бир моддий манфаат бериш, таклиф қилиш ва таклиф имкониятларини излаш ҳуқуқига эга эмас. Клубнинг расмий шахслари, бошқарув ходимлари ва Футболчилар томонидан бундай таклифларни қабул қилиш қатъиян ман этилади.

 6. Воситачи Футболчи билан воситачилик хизматлари учун шартнома тузиш мақсадида, бевосита ва билвосита Футболчига ёки унинг оила аъзосига бирон-бир моддий манфаат бериш, таклиф қилиш ва таклиф имкониятларини излаш ҳуқуқига эга эмас. Футболчи ва/ёки унинг оила аъзолари томонидан бундай таклифларни қабул қилиш қатъиян ман этилади.

 7. Ушбу бўлимнинг 4, 5, 6- **моддалари** бузилганлигини билиб қолган ҳар қандай шахс зудлик билан Қўмитага хабар бериши шарт.

# **VII. РЕГЛАМЕНТНИНГ БУЗИЛИШИ**

 1.Мазкур Регламент қоидаларини бузган Воситачилар, Клублар ва Футболчиларга ҳуқуқлари бузилган Футболчи/Клуб, Воситачининг аризаси кўра ёки Қўмитанинг ташаббуси билан **санкция қўлланилиши** мумкин.

 2.Қўмита томонидан Воситачига, Клубга ва Футболчига нисбатан қуйидаги **санкциялар** қўлланилиши мумкин:

1. огоҳлантириш;
2. мазкур Регламентнинг 6- сонли иловасига мувофиқ жарима;
3. Воситачини лицензиядан маҳрум қилиш;
4. 6 (олти) ой муддатгача **дисквалификация қилиш**;
5. 12 (ўн икки) ой муддатгача янги **футболчиларни рўйхатига олишни тақиқлаш.**

Юқорида кўрсатилган **санкциялар**  комплекс тарзда қўлланилиши мумкин.

3. Воситачига, Клубга ва Футболчига нисбатан чора (санкция)лар Воситачи, Клуб ва Футболчи томонидан Регламент қоидалари бузилганлиги тўғрисида Қўмита хабар топган санадан бошлаб, 2 (икки) йил мобайнида қўлланилиши мумкин.

# **VIII.ЯКУНИЙ ҚОИДАЛАР**

 1. Мазкур Регламент томонидан Воситачилар фаолияти билан боғлиқ муносабатлар тўғридан-тўғри тартибга солинмаган ҳолатларда, агарда улар **муносабатларнинг** моҳиятига зид бўлмаса, Ўзбекистон футбол Ассоциациясининг тартибга солувчи ва бошқа ҳужжатлари қоидалари ҳамда Ўзбекистон Республикаси қонунчилигининг шунга ўхшаш муносабатларни тартибга солувчи ва бошқа ҳужжатлари қоидалари қўлланилади **(қонун аналогияси).**

2. **Қонун аналогиясидан** фойдаланиш имконияти **бўлмаганида**, Футболчилар, Клублар Ўзбекистон футбол Ассоциацияси, унинг органлари ва мансабдор шахсларининг ҳуқуқлари ва мажбуриятлари қонунчиликнинг умумий ибтидоси ва маъносидан ва тартибга солувчи меъёрларлари (ҳуқуқ **аналогияси**) дан ҳамда **виждонлилик**, оқиллик ва ҳаққонийлик талабларидан келиб чиққан ҳолда, белгиланади.

 3. Мазкур Регламент кучга киргунига қадар, воситачилик хизматлари учун тузилган барча шартномалар Қўмитада рўйхатга олинадиган пайтгача юридик кучини йўқотади. Ушбу Регламент кучга киргунига қадар тузилган шартномаларни рўйхатдан ўтказиш муддати 2021 йил \_\_\_\_\_\_\_\_\_\_гача.

 4. Қўмитада рўйхатдан ўтган Воситачилар ушбу транзит даври мобайнида, шунингдек биринчи имтихон ўтказилиши ва мазкур Регламент томонидан белгиланган

тартибда тегишли лицензия олиниши тўғрисида Қўмита томонидан хабар берилгунига қадар, воситачилик фаолияти билан лицензиясиз шуғулланиш ҳуқуқига эга

 5. Мазкур Регламент матнида кўрсатилган барча иловалар унинг ажралмас қисмлари ҳисобланади.

 6. Мазкур Регламентда назарда тутилмаган бошқа барча ҳолатлар бўйича манфаатдор шахслар ФИФА ва Ўзбекистон футбол Ассоциациясининг тартибга солувчи **ҳужжатларига** ва бошқа ҳужжатларига, шунингдек Ўзбекистон Республикаси қонунчилигига таянадилар ва амал қиладилар.